**ЛОГО ШКОЛЕ**

**НАСЛОВ РАДА**

**(ВЕЛИКА СЛОВА, TIMES NEW ROMAN, 16PT BOLD)**

**Завршни рад из предмета Примењени менаџмент хотелијерских предузећа**

МЕНТОР: СТУДЕНТ:

Др Тамара Гајић ................. ...........................

Нови Сад, 2014.

ТЕХНИЧКО УПУТСТВО ЗА ПИСАЊЕ СТРУЧНОГ РАДА ИЗ ПРЕДМЕТА СТРУЧНА ПРАКСА ( ТЕМА 2)

**"ПРИМЕЊЕНИ МЕНАЏМЕНТ ХОТЕЛИЈЕРСКИХ ПРЕДУЗЕЋА"**

Наслови у раду (Times New Roman 14pt Bold, Heading 1)

Поднаслови у раду (Times New Roman 12pt Bold, Heading 2)

Семинарски рад се ради у програму Microsoft Word, у фонту Times New Roman (ћирилица), са проредом Single. Величина слова у тексту (Font Size) је 12. Маргине: Top 2 cm, Bottom 2 cm, Left 2.5 cm, Right 2 cm.

Наслови у тексту морају бити рангирани. Рангирање можете вршити на два начина.

**1. начин** - наслови у тексту рангирани обликом и величином слова:

- наслови главних поглавља (сва слова велика, наслов центриран): величина 14 Font Size, задебљана слова - Bold);

- поднаслови главних поглавља (сва слова велика, наслов не мора бити центриран): величина 12 Font Size, задебљана слова - Bold;

**2. начин** – наслови у тексту рангирани бројевима:

1. Текст (наслов првог ранга)

1.1. Текст (наслов другог ранга)

1.1.1. Текст (наслов трећег ранга)

И у садржају се мора поштовати рангирање наслова.

Увек је добро ново поглавље почети са једном или две уводне реченице. Пасус или поглавље никада не почињу сликом, табелом,…

Рад се не пише у првом лицу једнине или у множини, већ у трећем лицу.

**Исправно** – Може се закључити... Важно је напоменути да... Уочава се...

**Методолошки некоректно** – Закључила сам... Сматрам... Мислим... Рекао бих да...

**Табела 1. (Назив табеле, 11pt)**

|  |  |  |
| --- | --- | --- |
| **Заглавље (bold)** |  |  |
| Текст и подаци (10pt |  |  |

Извор: Извор података у табели навести испод табеле (величина слова 10pt)

**Литература**

Списак коришћене литературе и других текстуалних/графичких извора на крају рада (посебно поглавље) се наводе на следећи начин:

Презиме, И., (год. издања): Назив књиге, Место, Издавач.

Презиме, И., (год. издања): Назив чланка, „Назив часописа“, Место, Издавач

Интернет адреса – www.vps.ns.ac.rs

Литература се у списку наводи по азбучном реду, а интернет адресе по абецедном редоследу слова која следе иза www.

Литература или други коришћени извори се морају наводити у тексту. Ако је део текста или пасус преузет (препричан) из одређене књиге, часописа или са Интернета, након поменутог текста се на крају последње реченице наводи у загради презиме аутора и година издавања, односно пуна интернет адреса:

Један аутор – Нови Сад носи статус града од 1. фебруара 1748. године (Презиме аутора, година издавања).

Два аутора – Нови Сад носи статус града од 1. фебруара 1748. године (Презиме првог аутора и презиме другог аутора, година издавања).

Више аутора – Нови Сад носи статус града од 1. фебруара 1748. године (Презиме првог аутора и сар., година издавања).

Интернет адреса – (www.turizamns.rs/kratka-istorija).

Тачка се у било којој од поменутих верзија навођења литературе ставља након текста пре заграде.

Литература се у тексту и у списку литературе на крају рада наводи на писму оригинала.

Напомена : Литература се наводи само уколико је студент приликом писања стручног рада користио и одређену литературу односно користио се одређеним теоријским сазнањима.

**СТРУЧНИ РАД ТРЕБА** у свом садржају да пруже одговоре на следећа питања.

1. ОСНОВНИ ПОДАЦИ О ХОТЕЛСКОМ ПРЕДУЗЕЋУ

- локација (седиште и простор),

- оснивање и развој (историјат),

- изглед и опремљеност (материјал, спратност, одељења, основни и додатни садржаји, уређаји и опрема).

2. ОПИС ПРОЦЕСА РАДА У ХОТЕЛУ

- анализа досадашњег рада хотела

- организација и кадрови (ко руководи објектом),

- структура (организација пословања хотела, начин пословања, период пословања, маркетинг активности, пратеће активности објекта, посећеност тј.циља група посетилаца, врста дешавања итд),

- делатност (да ли постоји специјализација – којим обликом/облицима туризма се баве),

- проблеми, перспективе,

- циљеви,

- мисија,

- визија,

- менаџмент стратегије које се примењују у пословању,

- перспективе развоја у блиској будућности ,

- квалитет пословања (испитивање квалитета пословања, организације, запослених итд)

3. ОПИС ПОСЛОВА КОЈЕ ЈЕ СТУДЕНТ ОБАВЉАО ЗА ВРЕМЕ ПРАКСЕ (СА ДЕТАЉНИМ ОБЈАШЊЕЊИМА). Посебно треба обратити пажњу на следеће:

- пословање хотела

- маркетинг

- сегментација

- хијерархија и структура запослених

- пратеће активности у сви сегментима пословања хотела и свим структурама

- закључивање одређених уговора

4. ЗАКЉУЧНА РАЗМАТРАЊА (КОЈА ТРЕБА да укажу на уочене слабости у менаџменту хотела, анализа тренутног стања кроз субјективни став према начину пословања као и предлози за побољшање пословања, визија, циљеви, стратегије пословања, тенденције засноване на објективним и субјективним ставовима...)

5. ПРИЛОЗИ

- У склопу рада је потребно приложити материјал као доказ рада у датим објектима. Одређене уговоре, планове пословања, оцене квалитета и сл. до којих се може реално доћи и приступити им. Потребно је скенирати и приложити уз рад адекватна објашњења.

Дужина рада: минимално 10 страна, а максимално 15 страна текста